cyanic-selkie/wikianc huggingface dataset:
Μιχαήλ Ασπιώτης
Βιογραφία
Γεννήθηκε το 1873 στην Τήνο. Σπούδασε μαθηματικά στο Πανεπιστήμιο της Αθήνας. Διετέλεσε διευθυντής του γραφείου της Αρχαιολογικής Εταιρείας από το 1931. Ήταν επίσης Γενικός γραμματέας επί της στρατιωτικής κατάληψης της Αλεξανδρούπολης το 1913.
Πηγές
Κατηγορία:Έλληνες αρχαιολόγοι
Κιλίκιο
Κιλίκιο είναι ένδυμα ή εσώρουχο κατασκευασμένο από χονδροειδές ύφασμα ή ζωική τρίχα. Η λέξη προέρχεται από το Λατινικό cilicium, μια κάλυψη φτιαγμένη από τρίχα της αίγας από την Κιλικία της Μικράς Ασίας.
Τέτοια ενδύματα φορέθηκαν στην ιστορία της Χριστιανικής πίστης, για να νεκρώσουν τη σάρκα. Άγιοι και μοναχοί αναφέρεται ότι το φορούσαν συχνά αλλά και τα πλούσια άτομα φόρεσαν μερικές φορές ως τιμωρία, κάτι που απαγορευόταν στη Βίβλο.
Κατηγορία:Εσώρουχα
Αλ Κορν
Το Αλ Κορν (αραβικά : القرن ), (μτφ :το κέρατο ) είναι βουνό της Αιγύπτου, η ψηλότερη κορυφή των Θηβαϊκών όρεων. Έχει υψόμετρο 420 μέτρα πάνω από την επιφάνεια της θάλασσας. Βρίσκεται στη δυτική όχθη του Νείλου απέναντι από τη αρχαία Θήβα το σημερινό Λούξορ.
Το σχήμα του είναι πυραμοειδές, μοιάζει με πυραμίδα, όπου είναι ο λόγος που μερικοί Αιγυπτιολόγοι δίνουν μια σχέση μεταξύ του σχήματος του βουνού και την επιλογή της Κοιλάδας των Βασιλέων ως τόπος ταφής των φαραώ του Νέου Βασιλείου.
Παραπομπές
Κατηγορία:Βουνά της Αιγύπτου
NBA 1970-71
H αγωνιστική περίοδος 1970-71 ήταν η 25η στην ιστορία του NBA. Στο πρωτάθλημα έλαβαν μέρος 17 ομάδες και έδωσαν 82 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μιλγουόκι Μπακς επικράτησαν των Μπάλτιμορ Μπούλετς με 4-0 νίκες στους τελικούς και κατέκτησαν τον τίτλο.
Στρύμη
Η Στρύμη είναι αποικία της Θάσου που ιδρύθηκε στη χερσόνησο της Μολυβωτής (περί τα μέσα του 7ου αιώνος), κοντά στη χώρα των Μαρωνιτών, που είχε ως αποτέλεσμα τις συγκρούσεις Μαρώνειας και Θάσου.
Στην περιοχή, έχουν ανακαλυφθεί θεμέλια κατοικιών, τμήματα δρόμων και υπόγειες σήραγγες υδραγωγείων καθώς και φρεάτια συλλογής και άντλησης νερού, που θεωρούνται σημαντικά τεχνικά έργα της αρχαίας υδραυλικής και μηχανικής. Πρόκειται για την ανατολικότερη αποικία των Θασίων στη Θράκη, οι οποίοι από τα τέλη του 7ου ως τις αρχές του 5ου αιώνα ιδρύουν, «αποικιακό κράτος», γνωστό ως «Θασιακή Περαία», με όρια τους ποταμούς Στρυμόνα και Νέστο. Στα μέσα του 4ου αιώνα π.Χ. η Στρύμη καταστρέφεται από τον Φίλιππο Β΄, πιθανόν με τη βοήθεια των Μαρωνιτών. Άλλα αξιόλογα ευρήματα είναι η «Στήλη της Κόρης» του 6ου αιώνος, επιτύμβια στήλη του 5ου αιώνος, ερυθρόμορφη πελίκη με τις μορφές του Θεού Απόλλωνος, της Θεάς Αρτέμιδος και της Λητούς, μαρμάρινος Λέων, ασημένια τετράδραχμα του 4ου αιώνος, κάνθαροι και λευκές Λήκυθοι του 5ου αιώνα.
Πηγές
Κατηγορία:Αρχαιολογικοί τόποι στη Ροδόπη Κατηγορία:Πόλεις της αρχαίας Θράκης
Κατάλογος αεροδρομίων της Αλβανίας
Ακολουθεί κατάλογος αεροδρομίων της Αλβανίας, ομαδοποιημένων ανά τύπο και ταξινομημένα ανά τοποθεσία.
Ορισμένα περιφερειακά αεροδρόμια έχουν ανακαινιστεί αλλά δεν μπορούν να εξυπηρετήσουν πολιτικές πτήσεις σύμφωνα με το 20ετές μονοπώλιο της εταιρεία που κατέχει τις μετοχές του Διεθνούς Αερολιμένα της Τιράνων στον εναέριο χώρο της Αλβανίας από το 2005. Έχουν πραγματοποιηθεί διαπραγματεύσεις για την αναθεώρηση των όρων της σύμβασης όσον αφορά τα ανοικτά αεροδρόμια τόσο για εγχώριες όσο και για εξωτερικές πτήσεις νωρίτερα από το παραπάνω χρονικό πλαίσιο.
Αεροδρόμια
Τα ονόματα των αεροδρομίων που εμφανίζονται με έντονους χαρακτήρες δείχνουν ότι το αεροδρόμιο εξυπηρετεί εμπορικές αερογραμμές
Πηγές
* αεροδρομια Αλβανια
Μανουέλ Σελάγια
Ο Μανουέλ Σελάγια (José Manuel Mel Zelaya Rosales, 20 Σεπτεμβρίου 1952) είναι πολιτικός από την Ονδούρα, πρόεδρος της χώρας από το 2006 ως την ανατροπή του από το στρατό με πραξικόπημα, στις 28 Ιουνίου του 2009.
Προσωπική ζωή
Γεννήθηκε στο Κατακάμας του Ολάντσο στις 20 Σεπτεμβρίου του 1952. Το πλήρες όνομά του είναι Μανουέλ Σελάγια Μοράλες. Είναι επίσης γνωστός με το όνομα Mel Zelaya. Είναι νυμφευμένος με την Xiomara de Zelaya.
Πολιτική καριέρα
Έγινε μέλος του Φιλελεύθερου Κόμματος της Ονδούρας το 1970. Το κόμμα του (PLH) κέρδισε τις εκλογές του Νοεμβρίου του 2005 και ο ίδιος επικράτησε του υποψηφίου του Εθνικού Κόμματος της Ονδούρας, (PNH) Πορφίριο Πέπε Λόμπο. Ορκίστηκε Πρόεδρος στις 27 Ιανουαρίου του 2006. Το 2007 η κυβέρνησή του διέταξε τα ΜΜΕ να μεταδίδουν προπαγάνδα υπέρ της κυβέρνησης επί δίωρο σε καθημερινή βάση.
Ανατροπή 2009
Τον Ιούνιο του 2009 μέσω συνταγματικής αναθεώρησης προσπάθησε να πετύχει την επανεκλογή του με αποτέλεσμα ο στρατός να επέμβει και να τον συλλάβει οδηγώντας τον σε άγνωστη τοποθεσία και δημιουργώντας παράλληλα κενό εξουσίας. Είχε προηγηθεί η παύση του αρχηγού των ενόπλων δυνάμεων από τον ίδιο τον πρόεδρο επειδή διαφωνούσε με την επικείμενη συνταγματική αλλαγή. Διαφωνία είχαν εκφράσει και τα δικαστήρια της χώρας, τα οποία είχαν θεωρήσει παράνομη την συνταγματική μεταβολή.
Λίγο μετά την ανατροπή του, ο Σελάγια μίλησε στα μέσα ενημέρωσης από το Σαν Χοσέ της Κόστα Ρίκα, όπου εξορίστηκε και περιέγραψε τα γεγονότα ως "πραξικόπημα" και "απαγωγή". Όπως δήλωσε, στρατιώτες τον έσπρωξαν από το κρεβάτι του, βιαιοπράγησαν εναντίον των φρουρών του και τον πήραν από το σπίτι με τις πιτζάμες. Το Εθνικό Κογκρέσο αποδέχθηκε φερόμενη επιστολή παραίτησης του Σελάγια, την οποία ο ίδιος αρνήθηκε ότι είχε συντάξει. Ο πρόεδρος του Κογκρέσου Ρομπέρτο Μικελέτι ανέλαβε προσωρινά την προεδρία.
Απόπειρα επιστροφής στην Ονδούρα
Ο γενικός εισαγγελέας της Ονδούρας είχε δηλώσει ότι αν επέστρεφε ο Σελάγια θα συλλαμβανόταν αμέσως, καθώς κατηγορείται για 18 αδικήματα, μεταξύ των οποίων κατάχρηση εξουσίας και προδοσία. Ο ΓΓ του OAS, Χοσέ Μιγκέλ Ινσούλσα, μετέβη στην Ονδούρα στις 4 Ιουλίου ζητώντας την αποκατάσταση του Σελάγια την προεδρία. Η προσωρινή κυβέρνηση αρνήθηκε το αίτημα, με αποτέλεσμα να ανασταλεί η συμμετοχή της Ονδούρας στον Οργανισμό Αμερικανικών Κρατών (ΟΑS), στις 4 Ιουλίου.
Στις 5 Ιουλίου ο Σελάγια, συνοδευόμενος από αρκετούς πρεσβευτές και από τον πρόεδρο της Γενικής Συνέλευσης του ΟΗΕ, αναχώρησε από το αεροδρόμιο Ντάλλες της Ουάσιγκτον με αεροσκάφος που του παραχώρησε η Βενεζουέλα, ελπίζοντας να προσγειωθεί στην πρωτεύουσα της Ονδούρας.
Ωστόσο, το αεροσκάφος που μετέφερε τον Σελάγια εμποδίστηκε από το να προσγειωθεί από την πολεμική αεροπορία της χώρας. Σύμφωνα με τον Σελάγια, ο στρατός παρεμπόδισε την προσγείωση, τοποθετώντας εμπόδια στον διάδρομο προσγείωσης. Αυτό επιβεβαιώθηκε από εικόνες με άρματα στη μέση του διαδρόμου προσγείωσης, οι οποίες μεταδόθηκαν από το CNN. Έπειτα από στάση στη Μανάγουα, όπου συναντήθηκε με τον πρόεδρο Ορτέγα, ο Σελάγια προσγειώθηκε τελικά στο Σαν Σαλβαδόρ, από όπου παραχώρησε συνέντευξη Τύπου από κοινού με τους προέδρους του Ελ Σαλβαδόρ, του Ισημερινού, της Αργεντινής και της Παραγουάης, καθώς επίσης και από τους αρχηγούς του OAS και της Γενικής Συνέλευσης των Ηνωμένων Εθνών. Στην περιοχή κοντά στο αεροδρόμιο έγινε διαδήλωση διαμαρτυρίας από τους οπαδούς του Σελάγια, παρά τα μέτρα ασφαλείας. Τουλάχιστον δύο άνθρωποι σκοτώθηκαν και αρκετοί ακόμα τραυματίστηκαν στις συμπλοκές των διαδηλωτών με τις δυνάμεις ασφαλείας.
Επιστροφή στην Ονδούρα
Στις 21 Σεπτεμβρίου 2009 ο Σελάγια και η σύζυγός του έφτασαν στην πρεσβεία της Βραζιλίας στην Τεγουσιγάλπα. Ο ίδιος ο ανατραπείς πρόεδρος αρνήθηκε να αναφέρει το όνομα της χώρας από την οποία εισήλθε στην Ονδούρα. Τον υποδέχθηκαν χιλιάδες υποστηρικτές του κραυγάζοντας συνθήματα γύρω από την πρεσβεία.
Αρχικά ο επικεφαλής της προσωρινής κυβέρνησης Μικελέτι αρνήθηκε την επιστροφή του Σελάγια, τελικά όμως παραδέχθηκε ότι ο ανατραπείς ηγέτης είχε επιστρέψει και η κυβέρνηση επέβαλε απαγόρευση της κυκλοφορίας, ζητώντας παράλληλα από την κυβέρνηση της Βραζιλίας να της παραδώσει τον Σελάγια. Παράλληλα ανεστάλησαν όλες οι πτήσεις προς την Τεγουσιγάλπα. Ο πρόεδρος της Κόστα-Ρίκα Όσκαρ Άριας και η Αμερικανίδα υπουργός εξωτερικών, Χίλαρι Κλίντον κάλεσαν και τις δύο πλευρές να προσέλθουν στο τραπέζι του διαλόγου και να βρουν μια λύση με ειρηνικά μέσα. Στο μεταξύ ο Σελάγια κατήγγειλε ότι υπέστη βασανιστήρια από "Ισραηλινούς μισθοφόρους". Στις 27 Σεπτεμβρίου η ντε φάκτο κυβέρνηση της Ονδούρας έδωσε στη Βραζιλία διορία 10 ημερών να αποφασίσει για την τύχη του Σελάγια, ο οποίος βρήκε καταφύγιο στην πρεσβεία της Βραζιλίας. Ο πρόεδρος Λούλα ντα Σίλβα της Βραζιλίας δήλωσε ότι θα αψηφούσε το τελεσίγραφο και απαίτησε συγνώμη. Στο κτήριο της πρεσβείας εστάλησαν εκατοντάδες στρατιώτες, οι οποίοι το περικύκλωσαν και ταυτόχρονα συνεχίστηκαν οι διαδηλώσεις εναντίον της ανατροπής του Σελάγια.
Συμφωνία 2009
Στις 29 Οκτωβρίου του 2009 ο Σελάγια και ο Μικελέτι υπέγραψαν συμφωνία για τον τερματισμό της κρίσης. Οι ΗΠΑ εξέφρασαν την ικανοποίησή τους για την εξέλιξη. Με βάση τη συμφωνία, η οποία ανακοινώθηκε από τον ίδιο τον Σελάγια μία ημέρα πριν, προβλεπόταν μεταξύ άλλων η επιστροφή του Σελάγια στην εξουσία.
Όταν ο Μικελέτι ανακοίνωσε το σχηματισμό κυβέρνησης εθνικής ενότητας χωρίς τον Σελάγια, ο τελευταίος κήρυξε τη συμφωνία "νεκρή" το πρωί της 6ης Νοεμβρίου. Οι εκλογές διεξήχθησαν κανονικά το Νοέμβριο και πρόεδρος εξελέγη ο Πορφίριο Λόμπο.
Λίγο πριν την ορκωμοσία του, τον Ιανουάριο του 2010 ο νέος πρόεδρος, Πορφίριο Λόμπο δήλωσε ότι είχε συμφωνήσει με την Δομινικανή Δημοκρατία και τα πολιτικά κόμματα της Ονδούρας ο έκπτωτος πρόεδρος Σελάγια να ζήσει την υπόλοιπη ζωή του σε εξορία στον Άγιο Δομίνικο μαζί με την οικογένειά του.
Εξωτερικοί σύνδεσμοι
Σ
Δίδυμα Φεγγάρια
Δίδυμα Φεγγάρια είναι ο τίτλος καθημερινής δραματικής σειράς του 2015-2017, παραγωγής ΑΝΤ1 Κύπρου, σε σενάριο Βάνας Δημητρίου, ενώ τη σκηνοθεσία είχαν αναλάβει ο Κώστας Αναγνωστόπουλος και ο Θεοδόσης Οικονομίδης.
Εξωτερικοί σύνδεσμοι
Κατηγορία:Τηλεοπτικές σειρές ΑΝΤ1 Κατηγορία:Ελληνικές σαπουνόπερες
FIFPro
Η Παγκόσμια Ομοσπονδία Ποδοσφαιριστών (γαλλικά: Fédération Internationale des Associations de Footballeurs Professionnels), που αναφέρεται γενικά ως FIFPro, είναι η παγκόσμια αντιπροσωπευτική οργάνωση για 65.000 επαγγελματίες ποδοσφαιριστές. Η FIFPro, με παγκόσμια έδρα το Χόβντορπ της Ολλανδίας, αποτελείται από 58 εθνικές ενώσεις των παικτών. Επιπλέον, υπάρχουν τρία υποψήφια μέλη και επτά παρατηρητές.
Εξωτερικοί σύνδεσμοι
Κατηγορία:Ποδοσφαιρικές ομοσπονδίες
Μισιρλού
Το 1941 ο Νικ Ρουμπάνης, ένας ελληνοαμερικάνος δάσκαλος της μουσικής, κυκλοφόρησε μια ορχηστρική τζαζ εκτέλεση του τραγουδιού, αναφέροντας τον εαυτό του σαν συνθέτη. Μια και ο ισχυρισμός του αυτός ποτέ δεν αμφισβητήθηκε, θεωρείται ακόμα και σήμερα σαν ο συνθέτης του κομματιού. Οι S. Russell, N. Wise και M. Leeds αργότερα έγραψαν αγγλικούς στίχους για το τραγούδι. Ο Ρουμπάνης άλλαξε επίσης τον τόνο και τη μελωδία, δίνοντας στο τραγούδι τον ανατολίτικο ήχο με τον οποίο είναι γνωστό σήμερα.
Το τραγούδι διασκευάστηκε από τον surf κιθαρίστα Ντικ Ντέιλ (Dick Dale) στη δεκαετία του '60, όταν κάποιος απ' το κοινό του τον ρώτησε αν μπορούσε να παίξει ένα ολόκληρο τραγούδι πάνω σε μια μόνο χορδή της κιθάρας. Η εκτέλεση του Ντέιλ ήταν αυτή που έκανε γνωστό το τραγούδι στις Ηνωμένες Πολιτείες. Ο Ντέιλ είχε Λιβανέζικες ρίζες και συχνά ανέφερε την επιρροή της Αρμένικης μουσικής στο κιθαριστικό του στυλ, κι έτσι πολλοί πίστεψαν κατά καιρούς ότι το τραγούδι ήταν Αρμένικο ή Λιβανέζικο. Η ανατολίτικη βερσιόν του τραγουδιού υπήρξε επί χρόνια πολύ δημοφιλής στη Μέση Ανατολή, κι έτσι αρκετοί από αυτή την περιοχή πιστεύουν ότι είναι παραδοσιακό τραγούδι της χώρας τους.
Το 1963, οι Beach Boys στο άλμπουμ τους Surfin' USA παρουσίασαν μια εκτέλεση του τραγουδιού παρόμοια με αυτή του Ντέιλ, κάνοντας έτσι τη Μισιρλού ένα κομμάτι της surf παράδοσης αλλά και της Αμερικάνικης ποπ κουλτούρας. Μέχρι σήμερα έχουν εμφανιστεί εκατοντάδες επανεκτελέσεις, από καλλιτέχνες όλων των ειδών.
Το 1994 η Μισιρλού -στη βερσιόν του Ντέιλ- έγινε ξανά επιτυχία, καθώς ακουγόταν στο σάουντρακ της ταινίας Pulp Fiction. Το 2004, το τραγούδι επιλέχτηκε από την οργανωτική επιτροπή των Ολυμπιακών Αγώνων της Αθήνας σαν ένα από τα πιο γνωστά ελληνικά τραγούδια όλων των εποχών, και ακούστηκε στην τελετή λήξης των αγώνων από την Άννα Βίσση. Τελευταία, το 2006, η εκτέλεση του Ντέιλ ξανάγινε δημοφιλής, καθώς αποτέλεσε τη βάση για το single των Black Eyed Peas Pump It.
Στην Ελλάδα, τη Μισιρλού έχουν τραγουδήσει αρκετοί καλλιτέχνες, ανάμεσα στους οποίος η Σοφία Βέμπο και ο Νίκος Γούναρης. Οι Last Drive έκαναν μια ορχηστρική surf διασκευή στο κομμάτι στο πρώτο τους άλμπουμ Underworld Shakedown το 1986. Αργότερα άλλη μια γκαράζ μπάντα, οι Sound Explosion παρουσίασαν τη δική της εκδοχή, σε πιο αργό τέμπο και πιο κοντά στην αυθεντική εκτέλεση, με τίτλο Misirlou the Greek. Το 2017 μία ακόμη ελληνική μπάντα, οι Blandras, κυκλοφορούν την δικιά τους διασκευή του κομματιού σε μία πιο psychedelic rock εκτέλεση, στο πρώτο τους άλμπουμ με τίτλο Purple Sun.
Στίχοι
Μαυρομάτα Μισιρλού μου τρελή, Η ζωή μου αλλάζει μ' ένα φιλί. Αχ, για χαμπίμπι ενα φιλάκι, άχ Απ' το γλυκό σου το στοματάκι, αχ.
Παραπομπές
Κατηγορία:Ρεμπέτικα τραγούδια
Φαβέλα
μικρογραφία|325x325εσ|Η [[Ροσίνια είναι η μεγαλύτερη ορεινή φαβέλα στο Ρίο ντε Τζανέιρο και τη Βραζιλία, καθώς και η δεύτερη μεγαλύτερη παραγκούπολη στην Λατινική Αμερική. Φαβέλες βρίσκουμε σε όλη τη Βραζιλία, αλλά και στη Θεσσαλονίκη, αλλά πιο γνωστές είναι αυτές του Ρίο ντε Τζανέιρο.]] Οι φαβέλες (πορτογαλικά: favela) είναι όρος ο οποίος αναφέρεται στις φτωχές συνοικίες του Ρίο ντε Τζανέιρο καθώς συνδέεται με τον όρο παραγκουπόλεις που βρίσκονται σε διάφορα μέρη του πλανήτη.
Ιστορία
Στη Βραζιλία επί πολλά χρόνια επικρατούν ανισότητες ανάμεσα στους πιο εύπορους και στους φτωχότερους, με αποτέλεσμα οι πλουσιότεροι να συγκεντρωθούν σε συγκεκριμένες περιοχές των πόλεων και οι οικονομικά κατώτεροι να διαφύγουν σε φτωχογειτονιές. Η μετανάστευση από τις αγροτικές περιοχές και οι ελλείψεις κατοικιών οδήγησε στην ανάπτυξη τους. Οι γειτονιές αυτές σημειώνουν αρκετά προβλήματα σχετικά με την ύδρευση, την αποχέτευση και ως δεύτερο πρόβλημα διακρίνεται η εγκληματικότητα για προφανείς λόγους.
Η πρώτη φαβέλα δημιουργήθηκε αρχές του 1900 με την επιστροφή 20.000 στρατιωτών από τον εμφύλιο πόλεμο της Βραζιλίας, οι οποίοι αναζητούσαν καταφύγιο. Έτσι προέκυψε η εγκατάσταση τους σε έναν λόφο δίπλα από το Rio de Janeiro. Επιπλέον στην διαμόρφωση των παραγκουπόλεων, συνέβαλε και το τέλος της δουλείας, όπου χιλιάδες μετανάστες και πρώην σκλάβοι αποχώρησαν από τις επαρχιακές πόλεις που ζούσαν και εγκαταστάθηκαν δίπλα στις μεγαλουπόλεις.
Σήμερα, σύμφωνα με στατιστικά αρχεία, ο πληθυσμός ανέρχεται στους 11.000.000 κατοίκους, δηλαδή το 6% του συνόλου.Το 1937 οι φαβέλες αναγνωρίστηκαν ως πολεοδομικό πρόβλημα και μέχρι και σήμερα ο πληθυσμός αυξάνεται όλο και περισσότερο. Αυτό έχεις ως αποτέλεσμα οι αρχές της πόλης να σκοπεύουν να υψώσουν τείχη ύψους 3,5 μέτρα με στόχο την αναστολή της ύπαρξης τους.
Χαρακτηριστικά:
Οι φαβέλες διακρίνονται για τις έντονες κοινωνικές ανισότητες σε σχέση με τον υπόλοιπο πληθυσμό και την ανυπαρξία κατάλληλων υποδομών και υπηρεσιών. Ακόμη, ο αναλφαβητισμός των κατοίκων, το εμπόριο ναρκωτικών και το χαμηλό προσδόκιμο ζωής (ειδικότερα ανέρχεται στα 48 έτη έναντι του υπόλοιπου πληθυσμού που είναι κατά μέσο όρο τα 68 έτη), υποβιβάζουν την ποιότητα του κοινωνικού κεφαλαίου και έχουν μετατρέψει τις περιοχές σε κρησφύγετα διακινητών και άλλων εγκληματιών. Η ύπαρξη της φαβέλας υποδηλώνει την κοινωνική ανισότητα και την διάκριση ανάμεσα στους οικονομικά ασθενέστερους και επιφανείς. Δυστυχώς οι ανισότητες και η βία επικρατούν και στο εσωτερικό των σχολείων όπου οι μαθητές ασχολούνται με το εμπόριο ναρκωτικών και συμμετέχουν ακόμα και σε αγώνες με όπλα.
Διοικητική οργάνωση:
Οι φαβέλες βρίσκονται υπό τον έλεγχο των συμμοριών «"Τίποτα δε γίνεται χωρίς την έγκριση τους" αναφέρει κάτοικος, της φαβέλας "Πόλη του Θεού '' ». Η θέσπιση ενός δικού τους δικαστηρίου, με ποινές όπως ξυλοδαρμός ή ακόμα και θάνατος, είναι μερικά από τα χαρακτηριστικά του άτυπου θεσμικού τους συστήματος. Επιπλέον, οι συμμορίες έχουν αναλάβει και άλλα καθήκοντα του κράτους, ενδεικτικά: ρόλος τροχαίας, παροχή βασικών ιατροφαρμακευτικών υπηρεσιών και προμήθεια τροφίμων σε ευάλωτες οικογένειες. Συμπερασματικά οι συμμορίες καλύπτουν την απουσία της κρατικής οργάνωσης.
Το πρόγραμμα Favela Bairro στο Rio de Janeiro:
Το συγκεκριμένο πρόγραμμα ξεκίνησε το 1993 από τον Cesar Mai, σε συνεργασία με την βραζιλιάνικη κυβέρνηση και βασίζεται στη συλλογική δράση. Στόχος του προγράμματος, η ανάπλαση και η βελτίωση της ποιότητας ζωής στις φαβέλες. Μολονότι είναι μια πρωτοβουλία από τα ΄΄πάνω΄΄, το πρόγραμμα στηρίζεται στην συλλογική δράση των πολιτών τόσο στην υλοποίηση του, όσο και στην διαμόρφωση των πολιτικών του και αυτή είναι η μεγαλύτερη καινοτομία του. Επομένως πρόκειται για ένα πρόγραμμα που δίνει την ευκαιρία στους κατοίκους να βελτιώσουν τον χώρο που ζουν.
Σημερινή ανασκόπηση:
Η ζωή στις φαβέλες τα τελευταία χρόνια παρουσιάζει μια μορφή βελτίωσης και αυτό οφείλεται στην ύπαρξη διαφόρων μη κυβερνητικών οργανώσεων (NGOs), όπως για παράδειγμα η Community in action, η οποία εστιάζει στην αειφόρο ανάπτυξη της κοινότητας. Η πρόσβαση στις νέες τεχνολογίες είναι πιο εύκολη πλέον και οι κάτοικοι απολαμβάνουν τα πλεονεκτήματα του διαδικτύου, όπως η ακρόαση μουσικής hip hop, funk και samba που αποτελεί μια διέξοδο από τις δυσκολίες της καθημερινότητας.
Τέλος αξίζει να αναφερθεί η προσπάθεια ίδρυσης μιας τράπεζας αλληλεγγύης για τους κατοίκους των παραγκουπόλεων από δέκα Βραζιλιάνες φαβέλες (G10 Bank) με αφορμή την υγειονομική και οικονομική κρίση που προκάλεσε η πανδημία COVID-19. Η τράπεζα θα παρέχει δάνεια με χαμηλά επιτόκια, βασικές τραπεζικές υπηρεσίες στους κατοίκους και ένα μέρος των κερδών προορίζεται για την χρηματοδότηση κοινωνικών προγραμμάτων.
Παραπομπές: Κατηγορία:Βραζιλία Κατηγορία:Αστικός μαρασμός
Κατηγορία:Ανθρώπινα ενδιαιτήματα
Αγγλικό πρωτάθλημα ποδοσφαίρου ανδρών 2014–15
Το Αγγλικό πρωτάθλημα ποδοσφαίρου ανδρών 2014-2015 ήταν το 23ο πρωτάθλημα από την καθιέρωση της Πρέμιερ Λιγκ. Η σεζόν ξεκίνησε στις 16 Αυγούστου 2014 και ολοκληρώθηκε τον Μάιο του 2015. Η περσινή πρωταθλήτρια ήταν η Μάντσεστερ Σίτι.
Βαθμολογία (ως τώρα)
Στο πρωτάθλημα φέτος,όπως και κάθε χρόνο,συμμετέχουν 20 ομάδες.Δεκαεφτά(17) που τέρματισαν πάνω από την ζώνη του υποβιβασμού στο περσινό πρωτάθλημα και τρεις(3) ομάδες που κέρδισαν την άνοδο από το 2ο σε τάξη πρωτάθλημα της Αγγλίας.Οι τρεις(3) ομάδες που κέρδισαν την άνοδο είναι: η Μπέρνλεϊ,η Λέστερ Σίτι και η ΚΠΡ.
1 Από τη στιγμή που η Τσέλσι, η οποία έχει ήδη προκριθεί στους ομίλους του Τσάμπιονς Λιγκ ως πρωταθλήτρια, κατέκτησε το Λιγκ Καπ τότε η 6η στην βαθμολογία θα κερδίσει ένα εισιτήριο για τον 3ο προκριματικό γύρο του Γιουρόπα Λιγκ.
Κορυφαίοι σκόρερ
Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.
Κορυφαία ενδεκάδα
Κατηγορία:Πρέμιερ Λιγκ Κατηγορία:Εγχώρια ποδοσφαιρικά πρωταθλήματα 2014–2015
Νικόλαος Ορφανός
Ο '''Νικόλαος Π. Ορφανός''' (1893-1975) ήταν Έλληνας μετανάστης στις Η.Π.Α.. Επαναπατρίστηκε και υπήρξε ευεργέτης του ενοριακού Ιερού Ναού «Αγίου Νικολάου» Κάψια Αρκαδίας και του Δημοτικού σχολείου Κάψια της Αρκαδίας.
Δήμος Σελέρου
Ο  Δήμος Σελέρου ήταν δήμος του νομού Ξάνθης που συστάθηκε το 2006 και υπήρξε μέχρι το 2010 οπότε συγχωνεύτηκε στο Δήμο Αβδήρων. Βρίσκεται στο κεντρικό τμήμα του νομού.
Νικόλαος Ορφανός
Βιογραφικά στοιχεία
Ο Νικόλαος Παρασκευά Ορφανός, γεννήθηκε στο χωριό Κάψια Αρκαδίας το 1893 από τον Παρασκευά Ορφανό και την σύζυγό του Κωνσταντίνα Ορφανού το γένος Αναγνωστόπουλου. Μετανάστευσε στις Ηνωμένες Πολιτείες Αμερικής σε νεαρή ηλικία όπου σύντομα απέκτησε μεγάλη περιουσία. Δεν παντρεύτηκε ποτέ και επέστρεψε στην Ελλάδα.
Υπήρξε ευεργέτης του ενοριακού Ιερού Ναού Αγίου Νικολάου και του Δημοτικού σχολείου στα Κάψια Αρκαδίας ενώ βοήθησε οικονομικά το χωριό του και τους κατοίκους του. Αδέλφια του ήσαν ο δημοδιδάσκαλος του χωριού Κάψια, Ιωάννης Ορφανός, ο Γιώργος Ορφανός και η Αθανασία Ορφανού.
Δήμος Σελέρου
Ο Δήμος Σελέρου προήλθε από την Κοινότητα Σελέρου. Το Σχέδιο Καποδίστριας του 1997 προέβλεπε τη συγχώνευση των περισσότερων κοινοτήτων σε μεγαλύτερους δήμους. Επειδή όμως η κοινότητα Σελέρου είχε πληθυσμό 4502 κατοίκων (απογραφή 2001) κάνοντάς την τη μεγαλύτερη σε όλη την Ελλάδα, δε συγχωνεύθηκε, αλλά έμεινε ως Κοινότητα μέχρι το 2006 και μετατράπηκε σε Δήμο το 2007.
Ο δήμος αποτελούνταν από 1 δημοτικό διαμέρισμα, στο οποίο ανήκαν οι οικισμοί:
Νικόλαος Ορφανός
Παραπομπές
"Ιστορία της Αρκαδίας", Αντώνης Κάτσικας Εκδόσεις Κόσμος 1995
Δήμος Σελέρου
Δήμαρχοι και Κοινοτάρχες
Το 2006 και το 2002 δήμαρχος είχε εκλεγεί ο Ιντζέ Μεμέτ Μπιρόλ του Σελάμη, ενώ το 1998 κοινοτάρχης ήταν ο Ρετζέπ Κιουτσούκ.
Νικόλαος Ορφανός
Παραπομπές
Κατηγορία:Ιστορία της Αρκαδίας
Δήμος Σελέρου
Κοινότητα Σελέρου
Η Κοινότητα Σελέρου υπήρξε από το 1924 μέχρι το 2006. Συστάθηκε το 1924, αρχικά υπαγόμενη στο Νομό Ροδόπης (Κοινότητα Σελέρου Ροδόπης) και από το 1944 υπαγόμενη στο νομό Ξάνθης (Κοινότητα Σελέρου Ξάνθης).
Το 1924 την κοινότητα αποτελούσαν οι οικισμοί:
Το 1940 αναγνωρίζεται και προσαρτάται στην κοινότητα ο οικισμός : ενώ καταργείται ο οικισμός Εξοχικαί Κατασκηνώσεις.
Το 1971 αναγνωρίζεται και προσαρτάται στην κοινότητα ο οικισμός :
Ο πληθυσμός της το 1981 ήταν 3.783 κάτοικοι.
Το 2006 μετονομάστηκε σε Δήμο Σελέρου.
Εξωτερικοί σύνδεσμοι
Κατηγορία:Δήμοι και κοινότητες του νομού Ξάνθης
Αδόλφος φον Μπάιερ
Ο Αδόλφος φον Μπάιερ (γερμ. πλήρες όνομα Johann Friedrich Wilhelm Adolf von Baeyer, 31 Οκτωβρίου 1835 - 20 Αυγούστου 1917) ήταν Γερμανός χημικός που τιμήθηκε με το Βραβείο Νόμπελ Χημείας (1905) για τη μεγάλη του προσφορά στις χρωστικές ουσίες. Επινόησε πολλές συνθέσεις όπως του ινδικού (το κοινώς λεγόμενο λουλάκι).
Βιογραφικά στοιχεία
Ο φον Μπάιερ γεννήθηκε στο Βερολίνο στις 31 Οκτωβρίου του 1835. Ήταν γιος του Ιωάννη - Ιακώβου φον Μπάιερ και της Ευγενίας, Εβραίας που όμως είχε ασπαστεί τον Χριστιανισμό. Ολοκληρώνοντας τις γυμνασιακές του σπουδές φοίτησε στο Πανεπιστήμιο του Βερολίνου, μαθηματικά και φυσική και στη συνέχεια χημεία στο Πανεπιστήμιο της Χαϊδελβέργης. Παίρνοντας το διδακτορικό του το 1858 διορίστηκε καθηγητής στο Πανεπιστήμιο της Γάνδης και δύο χρόνια αργότερα ανέλαβε λέκτορας στην Ακαδημία Εμπορίου του Βερολίνου. Το 1871 ανέλαβε καθηγητής στο Πανεπιστήμιο του Στρασβούργου και τέσσερα χρόνια μετά καθηγητής χημείας στο Πανεπιστήμιο του Μονάχου.
Οι έρευνές του στράφηκαν κυρίως στην οργανική χημεία. Σημαντικότερα επιτεύγματά του ήταν η σύνθεση της βαφής ινδικού, του λουλακιού, οι βαφές φθαλεΐνης, άλατα οξωνίου, νιτρώδεις ενώσεις (το 1869), παράγωγα του ουρικού οξέος καθώς και του βαρβιτουρικού οξέος.
Το 1871 ανακάλυψε την σύνθεση φαινολοφθαλεΐνης από συμπύκνωση του φθαλικού ανυδρίτη με δύο ισοδύναμα της φαινόλης υπό όξινες συνθήκες (εξ ου και το όνομα). Την ίδια χρονιά ήταν ο πρώτος που παρήγαγε συνθετικά την φθορεσκεΐνη, μια φθορίζουσα χρωστική.
Το επόμενο έτος, το 1872, πειραματίστηκε με φαινόλη και φορμαλδεΰδη και η έρευνά του αυτή βοήθησε αργότερα τον Βέλγο Χημικό Λεο Μπακελάιτ, στην ανακάλυψη του βακελίτη.
Το 1881 η Βασιλική Εταιρεία του Λονδίνου απένειμε στον Μπάιερ το μετάλλιο Νταίηβυ για το έργο του με το λουλάκι. Τρία χρόνια αργότερα εξελέγη επίτιμο μέλος της Αμερικανικής Ακαδημίας Τεχνών και Επιστημών. Τέλος το 1905 τιμήθηκε με το βραβείο Νόμπελ στη Χημεία, "σε αναγνώριση των υπηρεσιών του στην πρόοδο της οργανικής χημείας και της χημικής βιομηχανίας, δια των εργασιών του σε οργανικές βαφές και υδροαρωματικές ενώσεις ".
Εξωτερικοί σύνδεσμοι
Κατηγορία:Γερμανοί χημικοί Κατηγορία:Γερμανοί πανεπιστημιακοί Κατηγορία:Βερολινέζοι Κατηγορία:Βραβευμένοι με Νόμπελ Χημείας Κατηγορία:Γερμανοί νομπελίστες Κατηγορία:Χημικοί του 19ου αιώνα
Λεόν (αποσαφήνιση)
Με την ονομασία Λεόν (Leon, Léon ή León) είναι γνωστά:
Δείτε επίσης
Κατηγορία:Επώνυμα
Εσάμ Σαράφ
Ο Εσάμ Σαράφ (Essam Abdel-Aziz Sharaf, στα αραβικά: عصام عبد العزيز شرف, ʕeˈsˤɑːm ʕæbdelʕæˈziːz ʃɑɾˤɑf, γεννήθηκε το 1952) είναι Αιγύπτιος πολιτικός και υπηρέτησε ως Πρωθυπουργός της χώρας του από τις 3 Μαρτίου 2011 ως το Δεκέμβριο του 2011. Υπηρέτησε επίσης στο αξίωμα του υπουργού μεταφορών από το 2004 ως το 2005.
Πρώτα χρόνια και εκπαίδευση
Γεννήθηκε στην πόλη Γκίζα. Απέκτησε πτυχίο μπάτσελορ πολιτικού μηχανικού από το πανεπιστήμιο του Καΐρου το 1975. Συνέχισε τις σπουδές του στο πανεπιστήμιο Παρντιού και το 1980 πήρε πτυχίο Μάστερ στη Μηχανολογία. Το 1984 απέκτησε και διδακτορικό τίτλο.
Οδός της Ειρήνης (Παρίσι)
Διανοίχτηκε με διαταγή του Ναπολέοντα το 1806 και για το σκοπό αυτό κατεδαφίστηκε το παλιό Μοναστήρι των Καπουτσίνων Μοναχών που βρισκόταν εκεί. Το πρώτο όνομά της ήταν Rue Napoleon αλλά μετά την επάνοδο των Βουρβόνων στο γαλλικό θρόνο το άλλαξαν προς τιμήν της ειρήνης που καθορίστηκε με την Δεύτερη Συνθήκη του Παρισιού (Νοέμβριος 1815).
Εσάμ Σαράφ
Πολιτική και ακαδημαϊκή καριέρα
Ο Σαράφ ανέλαβε επίκουρος καθηγητής στο Παρντιού το 1984 και στο πανεπιστήμιο του Καΐρου τον επόμενο χρόνο. Το 1990 ήταν επίκουρος καθηγητής των πολιτικών μηχανικών στο πανεπιστήμιο του Βασιλέα Σαούντ, στη Σαουδική Αραβία, για να επιστρέψει στο πανεπιστήμιο της αιγυπτιακής πρωτεύουσας τον επόμενο χρόνο. Το 1996 έγινε καθηγητής αρμόδιος για τα οδικά έργα και σύντομα ανέλαβε θέση συμβούλου στο υπουργείο συγκοινωνιών και αεροπορίας στην Τζέντα της Σαουδικής Αραβίας. Το 1999 έγινε σύμβουλος του Αιγύπτιου υπουργού μεταφορών και το 2003 εργάστηκε ως τεχνικός σύμβουλος στον δήμο Αλ Αΐν, στα Ηνωμένα Αραβικά Εμιράτα.
Οδός της Ειρήνης (Παρίσι)
Εκτός από την ιστορική σημασία που έχει, ο δρόμος είναι γνωστός και για τα ακριβά καταστήματα μόδας και κοσμημάτων. Χαρακτηριστικό είναι ότι στον αριθμό 13 το 1898 ο Cartier άνοιξε το κοσμηματοπωλείο του. Επίσης εκεί ο οίκος κοσμημάτων Van Cleef and Arpels άνοιξε το 1896 (κοντά στην Πλας Βαντόμ).
Εσάμ Σαράφ
Πολιτική και ακαδημαϊκή καριέρα
Υπηρέτησε ως υπουργός συγκοινωνιών της Αιγύπτου από τις 13 Ιουλίου 2004 ως τις 31 Δεκεμβρίου 2005. Παραιτήθηκε από το υπουργικό αξίωμα επειδή είχε διαφορές με τον πρωθυπουργό Αχμέτ Ναζίφ, ο οποίος έθεσε την Ένωση Μηχανικών Αιγύπτου υπό τον κρατικό έλεγχο. Αργότερα υποστήριξε ότι τα γεγονότα εκείνα είχαν ως αποτέλεσμα το σιδηροδρομικό δυστύχημα στο Καλιούμπ το 2006.
Οδός της Ειρήνης (Παρίσι)
Αξιοσημείωτο είναι ότι η Οδός της Ειρήνης είναι ο πιο ακριβός δρόμος στην γαλλική έκδοση του παιχνιδιού Μονόπολη.
Κατηγορία:Γεωγραφία του Παρισιού Κατηγορία:Δρόμοι στο Παρίσι
Εσάμ Σαράφ
Πολιτική και ακαδημαϊκή καριέρα
Έπειτα από την παραίτησή του, επέστρεψε στην ακαδημαϊκή του καριέρα και απέκτησε μία έδρα στο πανεπιστήμιο του Καΐρου. Παρέμεινε επικριτής του καθεστώτος του Χόσνι Μουμπάρακ. Κατά την περίοδο εκείνη υπηρέτησε επίσης ως σύμβουλος της Αρχής των Δρόμων και των Μεταφορών στο Ντουμπάι. Ίδρυσε την Αιγυπτιακή Επιστημονική Εταιρεία μαζί με τους Μοχάμετ Ελ Μπαραντέι, Αχμέτ Ζεγουάιλ και άλλους επιστήμονες.
Πρωθυπουργός
Στις 3 Μαρτίου 2011 έλαβε την εντολή από το ανώτατο στρατιωτικό συμβούλιο να σχηματίσει κυβέρνηση, έπειτα από την παραίτηση του Αχμέτ Σαφίκ.
Υπήρξε ενεργός κατά τις διαδηλώσεις του 2011 στην Πλατεία Ταχρίρ, γεγονός που οδήγησε στην επιλογή του για την πρωθυπουργία. Στις 4 Μαρτίου 2011 απηύθυνε ομιλία προς τα πλήθη των ακτιβιστών υπέρ της δημοκρατίας στην πλατεία Ταχρίρ, μία ασυνήθιστη κίνηση για Αιγύπτιο πολιτικό.
Ο Σαράφ είναι έντονα αντίθετος προς την ομαλοποίηση των δεσμών της χώρας του με το Ισραήλ και δίνει έμφαση στη λύση του Παλαιστινιακού Προβλήματος.
Εξωτερικοί σύνδεσμοι
Κατηγορία:Πρωθυπουργοί της Αιγύπτου
Ανόργανα σιλάνια
Τα «ανόργανα σιλάνια» είναι μια ανόργανη ομόλογη σειρά χημικών ενώσεων που περιέχουν πυρίτιο και υδρογόνο, χωρίς κανένα διπλό, τριπλό δεσμό ή δακτύλιο. Είναι τα πυριτικά ανάλογα των αλκανίων. Αποτελούνται από αλυσίδα ατόμων πυριτίου με ομοιοπολικό δεσμό σ (3sp3-3sp3) μεταξύ τους και με άτομα υδρογόνου [με τα οποία σχηματίζεται δεσμός σ (3sp3-1s), πόλωσης 2% Si+H-]. Ο γενικός τους τύπος είναι SivH2v+2.
Ονοματολογία
Υπάρχει μια συστηματική ονομασία για τα ανόργανα σιλάνια. Για τα γραμμικά (μη διακλαδισμένα) σιλάνια, η ονομασια τους αποτελείται από δύο τμήματα : Δηλαδή έχουμε δισιλάνιο (Si2H6), τρισιλάνιο (Si3H8), κ.ο.κ.. Για το πρώτο μέλος της σειράς, το σιλάνιο (SiH4), δεν χρησιμοποιείται το αντίστοιχο αριθμητικό (μονο-), γιατί εννοείται. Μερικές φορές, όμως, ονομάζονται και σαν απλές ανόργανες ενώσεις, π.χ. το σιλάνιο μπορεί να ονομαστεί και τετραϋδρίδιο του πυριτίου, αλλά αυτό το σύστημα εφαρμόζεται ακόμη λιγότερο στα μεγαλύτερα σιλάνια και γενικά σπανίζει ολοένα και περισσότερο. Εκτός όμως από τα γραμμικά υπάρχουν και τα ισομερή τους διακλαδισμένα (όπως συμβαίνει και στα αλκάνια). Σ' αυτά ονομάζεται η κύρια (πολυπλοκότερη ή μεγαλύτερη) αλυσίδα και η διακλάδωση ονομάζεται όπως το αντίστοιχο γραμμικό σιλάνιο, αλλά με κατάληξη «-σιλυλο» αντί «-σιλάνιο». Τα ονόματα των διακλαδώσεων τοποθετούται πριν από το όομα της κύριας αλυσίδας. Αν είναι απαραίτητο, επιστρατεύονται και αριθμοί θέση (όπως στα αλκάνια). Έτσι λοιπόν, για τις διακλαδώσεις έχουμε τις ονομασίες σιλυλο- (SiH3-), δισιλυλο- (Si2H5), κ.ο.κ. Π.χ. η ένωση (SiH3)3SiH ονομάζεται σιλυλοτρισιλάνιο και είναι το πυριτικό αντίστοιχο του μεθυλοπροπανίου. Σε γενικές γραμμές η ονοματολογία των σιλανίων είναι απόλυτα αντίστοιχη με αυτήν των αλκανίων.
Ιδιότητες
Σχετικά με τις φυσικές ιδιότητες του σιλανίων είναι παρόμοια με των αντίστοιχων υδρογονανθράκων. Το σιλάνιο (SiH4) και το δισιλάνιο (Si2H6) είναι ένα άχρωμα αέρια με μια δυσάρεστη οσμή. Το τρισιλάνιο (Si3H8) είναι ένα άχρωμο δηλητηριώδες πτητικό υγρό. Τα ανώτερα μέλη της ομόλογης σειράς βρίσκονται στη στερεά κατάσταση. Τα σιλάνια διαλύονται στην αιθανόλη (C2H5OH), στη βενζίνη, στα οργανοσιλάνια και στο διθειάνθρακα (CS2).
Τα σιλάνια τείνουν να είναι λιγότερο σταθερά (κι άρα πιο δραστικά) από τα ανάλογά τους αλκάνια, επειδή αντίστοιχα ο δεσμός Si-Si είναι λίγο ασθενέστερος από το δεσμό C-C. Έται, το οξυγόνο διασπά τα σιλάνια εύκολα, γιατί ο δεσμός Si-Ο είναι θερμοδυναμνικά σταθερότερος από το δεσμό Si-Si.
Τα σιλάνια μπορούν επίσης να ενσωματώσουν ένα άτομο οξυγόνου στο μόριό τους, σχηματίζοντας υδροξύλιο και δίνοντας έτσι την ανάλογη σιλανόλη, που είναι το πυριτική ανάλογο της αντίστοιχης αλκανόλης. Γενικά υπάρχουν πυριτικά ανάλογα για όλα παράγωγα των αλκανίων.
Εφαρμογές
Υπάρχουν αρκετές βιομηχανικές και ιατροφαρμακευτικές εφαρμογές για το σιλάνιο και για μερικά λειτουργικά σιλάνια. Για παράδειγμα χρησιμοποιούνται ως αντιδραστήρια για τη σύνδεση γυάλινων (πυριτικές ενώσεις) και πολυμερών υλικών (ανθρακούχες ενώσεις), σταθεροπιώντας έτσι το σύνθετο προϊόν. Σχηματίζουν επίσης βιοαδρανείς συνδέσμους με εμφυτεύματα τιτανίου. Άλλες εφαρμογές τους περιλαμβάνουν διάφορα υδρόφοβα προϊόντα, προστασία τοιχοποιίας, έλεγχος των γκράφιτι, εφαρμογές πολυκρυσταλικών στρωμάτων πυριτίου πάνω σε γκοφρέτες πυριτίου στην παραγωγή ημιαγωγών και στεγανωτικά.
Επίσης αποτελούν την πρώτη ύλη για την παραγωγή οργανοσιλανίων και αποτελούν αναγωγικά αντιδραστήρια για τυν οργανική και την οργανομεταλλική χημεία.
Παρατηρήσεις, υποσημειώσεις και αναφορές
Κατηγορία:Χημικές ομόλογες σειρές *
Σουλεϊμάν
Όνομα Αραβικό, Περσικό και Τουρκικό, ως αποδιδόμενο το όνομα του Σολομώντος.
Με το όνομα αυτό φέρονται τα ακόλουθα ιστορικά πρόσωπα:
Επίσης με το όνομα αυτό ή με βάση αυτό το όνομα φέρονται
Οικογένεια Βραχλιώτη-Μπότη
Η οικογένεια Βραχλιώτη-Μπότη είναι γηγενής της Κέρκυρας που εμφανίστηκε στα τέλη του 17ου αιώνα. Η οικογένεια είχε εισαχθεί στο Γενικό Συμβούλιο το έτος 1695. Η οικογένεια συμπεριλαμβάνεται στο Livre d’or de la noblesse ionienne (Χρυσή Βίβλος).
Βιβλιογραφία
Βραχλιωτη
Χαράλαμπος Ταϊγανίδης
Ο Χαράλαμπος Ταϊγανίδης (11 Μαρτίου 1981) είναι Έλληνας αθλητής της κολύμβησης, παραολυμπιονίκης και παγκόσμιος πρωταθλητής.
Μέτωπο Ταξικής Ανατροπής
thumb|right|250px|Το λογότυπο της Μαχητικής Εργατοϋπαλληλικής Ταξικής Ανατροπής. Το  Μέτωπο Ταξικής Ανατροπής (ΜΕΤΑ) είναι ελληνική συνδικαλιστική παράταξη, η οποία συμμετέχει στη Γενική Συνομοσπονδία Εργατών Ελλάδας. Πολιτικά πρόσκειται στη Λαϊκή Ενότητα.
Χαράλαμπος Ταϊγανίδης
Βιογραφικό
Ο Χαράλαμπος Ταϊγανίδης γεννήθηκε στις 11 Μαρτίου του 1981 στη Θεσσαλονίκη και κατάγεται από το χωριό Πολύμυλος του δήμου Ελλησπόντου.
Μέτωπο Ταξικής Ανατροπής
Η Ιδρυτική Συνδιάσκεψη του ΜΕΤΑ πραγματοποιήθηκε στις 15 και στις 16 Μαρτίου 2014 στο Σινέ Κεραμεικός της Αθήνας ως εξέλιξη της Αυτόνομης Παρέμβασης. Στην ιδρυτική συνδιάσκεψη εξελέγη το 71μελές γενικό συμβούλιο της παράταξης.
Χαράλαμπος Ταϊγανίδης
Βιογραφικό
Σύμφωνα με δηλώσεις του η φοβία του για το νερό τον ώθησε να ασχοληθεί με την κολύμβηση προκειμένου να την ξεπεράσει.
Το 2003 και αφού έχει διακριθεί ήδη σε πανελλήνιο επίπεδο, μαθαίνει ότι πάσχει από μία σοβαρή ασθένεια των ματιών, η οποία εκφυλίζει την όραση, την ελαττώνει σταδιακά και καθιστά ατροφικά τα νεύρα του αμφιβληστροειδούς.
Αθλητικές διακρίσεις
Ο Ταϊγανίδης ξεκίνησε την καριέρα του από τον Εθνικό Κοζάνης, συνέχισε στον Άρη και κατέληξε στον Ολυμπιακό. Προπονητής του είναι ο Γιάννης Νεράντζης.
Το 2002 κατέκτησε την πρώτη θέση στα 50 μέτρα ύπτιο κάνοντας νέο πανελλήνιο ρεκόρ. Τα προβλήματα όρασης που τον ταλανίζουν το επόμενο έτος τον αναγκάζουν να μεταπηδήσει στην κατηγορία S13.
Την επόμενη χρονιά συμμετέχει στους Παραολυμπιακούς Αγώνες, που διεξάγονται στην Αθήνα και κατακτά την πρώτη θέση στα 100 μέτρα πεταλούδα, στα 100 μέτρα ύπτιο , και τη δεύτερη στα 50 μέτρα ύπτιο.
Το 2006 συμμετείχε στο Παγκόσμιο Πρωτάθλημα Κολύμβησης για αθλητές με αναπηρία στο Ντέρμπαν της Νότιας Αφρικής, όπου κατέκτησε έξι χρυσά μετάλλια. Τα αθλήματα στα οποία κατέκτησε την πρώτη θέση ήταν τα 200 μέτρα μικτή ατομική, τα 200 μέτρα ύπτιο, τα 100 μέτρα πεταλούδα, τα 100 μέτρα ύπτιο, τα 400 μέτρα ελεύθερο και τα 50 μέτρα ελεύθερο. Στα 4 πρώτα μάλιστα κατέρριψε και τα μέχρι τότε παγκόσμια ρεκόρ. Την ίδια χρονιά βραβεύτηκε ως καλύτερος αθλητής με αναπηρία από τον Πανελλήνιο Σύνδεσμο Αθλητικών Συντακτών
Στους Παραολυμπιακούς Αγώνες του 2008 στο Πεκίνο ήταν σημαιοφόρος της ελληνικής αποστολής Στους αγώνες αυτούς κατέκτησε έξι μετάλλια, χρυσό στην κατηγορία 100 μέτρων ελεύθερο, όπου κατέρριψε και το παγκόσμιο ρεκόρ, χρυσό στην κατηγορία 100 μέτρα ύπτιο, όπου και πάλι έκανε παγόσμιο ρεκόρ , ασημένια στην κατηγορία 100 μέτρα πεταλούδα , στην κατηγορία 200 μέτρα μικτή και στην κατηγορία 50 μέτρα ελεύθερο , καθώς και χάλκινο στα 400 μέτρα ελεύθερο.
Εξωτερικοί σύνδεσμοι
Κατηγορία:Έλληνες αθλητές της κολύμβησης Κατηγορία:Παραολυμπιονίκες
Γρηγοριανή Μεταρρύθμιση
Η γρηγοριανή μεταρρύθμιση είναι πολιτική που ακολουθήθηκε κατά τον Μεσαίωνα με πρωτοβουλία της παποσύνης. Αν και οι ιστορικοί συμφωνούν στο γεγονός ότι ο Πάπας Λέων Θ΄ ξεκίνησε την αναστύλωση της Εκκλησίας, ήταν, ωστόσο, ο Πάπας Γρηγόριος Ζ΄ που άφησε το όνομά του στην μεταρρύθμιση. Επιπλέον, οι προσπάθειες για την έξοδο της Καθολικής Εκκλησίας από μια γενικευμένη κρίση που είχαν ξεκινήσει από τον 10ο αιώνα συνεχίστηκαν και πολύ καιρό μετά το ποντιφικάτο του Γρηγορίου Ζ΄. Έτσι η έκφραση « γρηγοριανή μεταρρύθμιση » μπορεί να φανεί ατυχής καθώς δεν περιορίστηκε σε μερικά χρόνια, αλλά αφορούσε συνολικά χρονικό διάστημα διάρκειας σχεδόν τριών αιώνων.
Περιελάμβανε τρία κύρια σχέδια :
Εξωτερικός Σύνδεσμος
Κατηγορία:Καθολική Εκκλησία Κατηγορία:Ιστορία του Μεσαίωνα Κατηγορία:Ιστορία του παπισμού
Δήμος Ερεσού-Αντίσσης
Βρισκόταν στο δυτικό άκρο της Λέσβου. Μετά την απογραφή του 2001 βρέθηκε να έχει 5.530 κατοίκους και έκταση 29.947 στρέμματα και αποτελείτο από τον Δήμο Ερεσού και έξι πρώην Κοινότητες.
Κάθε Δημοτικό διαμέρισμα ψήφιζε δικό του Τοπικό Συμβούλιο, εκτός της Ερεσού η οποία ήταν έδρα του Δήμου.Το Δημοτικό Συμβούλιο αποτελείτο από 21 μέλη. thumb|right|200px|Ερεσός Δημαρχειακό Μέγαρο
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο Δήμο Λέσβου της Περιφέρειας Βορείου Αιγαίου.
Δήμαρχος ήταν ο Σωτήρης Καρδαράς
Χνούδι
Κατηγορία:Ανατομία ζώων
Κάτια Πασκάλεβα
Η Κάτια Πασκάλεβα (βουλγαρικά: Катя Паскалева 18 Σεπτεμβρίου 1945 - 23 Ιουλίου 2002) ήταν Βουλγάρα ηθοποιός του θεάτρου και του κινηματογράφου. Είναι περισσότερο γνωστή στον ρόλο Μαρία, από τη βουλγαρική ταινία Το κέρατο της κατσίκας, του 1972, ρόλος που της έδωσε πολύ καλές κριτικές. Ωστόσο, εμφανίστηκε και σε άλλες γνωστές ταινίες του βουλγαρικού κοινού. Επίσης, έχει δώσει και πολλές αξιοσημείωτες παραστάσεις σε θέατρα της Σόφιας.
Βιβλιογραφία
Κατηγορία:Βούλγαροι ηθοποιοί Κατηγορία:Βούλγαροι Μακεδόνες
Μπουριατική γλώσσα
Τα μπουργιάτικα (μπουργιάτικα: буряад хэлэн, μπουριάατ χελέν), γνωστά και σε κινεζικές πηγές ως μπαργκουμπουργιατική διάλεκτος της μογγολικής γλώσσας στην Κίνα και ως μπουριατομογγολικά σε σοβιετικές πηγές που δημοσιεύθηκαν πριν το 1956 είναι μια ποικιλία των μογγολικών γλωσσών που ομιλείται από τους Μπουριάτες και τους Μπαργκά. Άλλοι θεωρούν ότι είναι ξεχωριστή γλώσσα και άλλοι μια μεγάλη διαλεκτική ομάδα της μογγολικής γλώσσας.
Γεωγραφική κατανομή
μικρογραφία|300x300εσ|Γεωγραφική κατανομή της μπουριατικής γλώσσας Η πλειοψηφία των ομιλητών της μπουριατικής ζουν στη Ρωσία όπου είναι επίσημη γλώσσα στη δημοκρατία της Μπουργιατίας και πρώην επίσημη γλώσσα στους καταργηθέντες αυτόνομους θύλακες Ουστ-Ορντά και Άγκα Μπουργιατίας. Στην ρωσική απογραφή του 2002, 353.113 άτομα από 445.175 Μπουργιάτες (72.3%) δήλωσαν ότι μιλούσαν μπουργιάτικα. Περίπου 15.694 άτομα άλλων εθνοτήτων επίσης γνωρίζουν την γλώσσα, κυρίως Ρώσοι στην Μπουργιατία. Οι Μπουργιάτες έχουν ξεχωριστή λογοτεχνική πρότυπη γλώσσα με βάση το κυριλλικό αλφάβητο. Βασίζεται στο ρωσικό με την προσθήκη των παρακάτω γραμμάτων: Ү/ү, Ө/ө και Һ/һ.
Υπάρχουν πάνω από 100.000 Μπουργιάτες στην Μογγολία και την εσωτερική Μογγολία της Κίνας.
Αλφάβητο
Από τα τέλη του 17ου αιώνα και έπειτα, οι Μπουριάτες χρησιμοποιούσαν τα κλασσικά μογγολικά για θρησκευτικούς σκοπούς. Η γλώσσα του 18ου και του 19ου αιώνα αναφέρεται ως περίοδος της παλαιάς μπουριατικής γλώσσας και λογοτεχνίας.
Πριν την Οκτωβριανή Επανάσταση, το κληρικό έργο των δυτικών Μπουριατών γινόταν στα ρωσικά και δεν γραφόταν από τους ίδιους τους Μπουριάτες, αλλά αρχικά από εκπροσώπους της τσαρικής διοίκησης, με το παλαιό μογγολικό αλφάβητο να παραμένει σε χρήση από ευγενείς, λάμα και εμπόρους με επαφές στην Τιβά, την εξωτερική και εσωτερική Μογγολία.
Το 1905, ο Αγκβάν Ντορζίεφ επινόησε το αλφάβητο βαγκίντρα βασισμένο στο Παλαιό μογγολικό αλφάβητο. Μέχρι το 1910 είχε χρησιμοποιηθεί σε κάποια βιβλία αλλά εντέλει το βαγκίντρα δεν κατάφερε να εδραιωθεί.
Στην Σοβιετική Ένωση, το 1926 ξεκίνησε η οργανωμένη επιστημονική ανάπτυξη του λατινικού αλφαβήτου για την μπουριατική γλώσσα. Το 1929 ετοιμάστηκε το νέο μπουριάτικο αλφάβητο με τα παρακάτω γράμματα: A a, B b, C c, Ç ç, D d, E e, Ә ә, Ɔ ɔ, G g, I i, J j, K k, L l, M m, N n, O o, P p, R r, S s, Ş ş, T t, U u, Y y, Z z, Ƶ ƶ, H h, F f, V v. Ωστόσο το παραπάνω αλφάβητο δεν εγκρίθηκε. Τον Φεβρουάριο του 1930, εγκρίθηκε το νέο λατινικό αλφάβητο για τα μπουργιάτικα. Περιείχε όλα τα γράμματα του λατινικού αλφαβήτου εκτός από τα h, q, x, τα δίγραφα ch, sh, zh, και το γράμμα ө. Τον Ιανουάριο του 1931, εγκρίθηκε η τροποποιημένη μορφή του λατινικού αλφαβήτου για τα μπουργιάτικα, η οποία ήταν ολόιδια με τα υπόλοιπα λατινικά αλφαβήτα για τις περισσότερες γλώσσες της Σοβιετικής Ένωσης.
Παραπομπές
Κατηγορία:Μογγολικές γλώσσες Κατηγορία:Γλώσσες της Μογγολίας
Σάλη
Η αρχαία πόλη Σάλη ιδρύθηκε πιθανόν από τους Μαρωνείτες και τοποθετείται από τους περισσότερους μελετητές στη θέση της σημερινής Αλεξανδρούπολης. Στην τελευταία ανακαλύπτονται κατά καιρούς αρχαιολογικά ευρήματα ελληνιστικών και ρωμαϊκών χρόνων, ενώ έχουν ήδη βρεθεί διάφορα τυχαία ευρήματα μελανοβαφούς κεραμικής, δύο κιβωτιόσχημοι Ελληνιστικοί τάφοι, οροθετική επιγραφή του 1ου αιώνα μ.Χ, ακέφαλο μαρμάρινο άγαλμα εφήβου και τμήμα μαρμάρινου πεσσού με κυμάτιο και ανάγλυφη κεφαλή, καθώς και πλάκα με την επιγραφή «Όρος χώρας ιεράς Θεών των εν Σαμοθράκη» (όριο της ιερής χώρας των Θεών της Σαμοθράκης) που επιβεβαιώνουν την ταύτιση του χώρου. Aπό την μαρτυρία του Hροδότου προκύπτει ότι η Σάλη ήταν παραθαλάσσια. Eίναι επίσης πιθανόν ότι διέθετε και λιμένα.
Σύμφωνα με τα ρωμαϊκά Οδοιπορικά, κατά τη ρωμαϊκή εποχή, υπήρχε σε αυτή σταθμός της Εγνατίας οδού, που ήταν ο επόμενος μετά τα Τέμπυρα για τους ταξιδιώτες που έρχονταν από δυτικά.
Πηγές
Κατηγορία:Αλεξανδρούπολη Κατηγορία:Αρχαιολογικοί τόποι στον Έβρο Κατηγορία:Πόλεις της αρχαίας Θράκης
Γελένα Κόρικοβα
Η Γελένα Γιούργεβνα Κόρικοβα (Ρώσικα: Елена Юрьевна Корикова) είναι Ρωσίδα ηθοποιός (γεννημένη 12 Απριλίου του 1972).
Προσωπική Ζωή
Παντρεμένη 2 φορές αποκτώντας ένα παιδί από τον πρώτο γάμο.
Φιλμογραφία
Κατηγορία:Ρωσίδες ηθοποιοί Κατηγορία:Ρωσίδες τραγουδίστριες
Φρειδερίκος Γ΄ της Δανίας
Ο Φρειδερίκος Γ΄ (Frederik 3, 18 Μαρτίου 1609 - 9 Φεβρουαρίου 1670) ήταν βασιλιάς της Δανίας και της Νορβηγίας από το 1648 έως τον θάνατό του. Υπήρξε, επίσης, ο διοικητής του Πριγκιπάτου-Επισκοπής του Βέρντεν (1623–29 και 1634–44) και του Πριγκιπάτου-Αρχιεπισκοπής της Βρέμης (1635–45).
Πρώιμα χρόνια
Ο Φρειδερίκος γεννήθηκε στο Χάντερσλεβ του Σλέσβιχ το 1609. Ήταν ο γιος του Βασιλιά Χριστιανού Δ' και της Άννας-Αικατερίνης των Χοεντσόλερν, κόρης του Ιωακείμ-Ερνέστου εκλέκτορα του Βρανδεμβούργου. Κατά την παιδική του ηλικία δεν αναμενόταν να αποκτήσει το θρόνο της Δανίας, καθώς ο μεγαλύτερος αδελφός του Χριστιανός είχε επιλεγεί ως διάδοχος.
Ο Φρειδερίκος φοίτησε στην Ακαδημία του Σόρο, στις Κάτω Χώρες και τη Γαλλία. Ως νέος άνθρωπος είχε εκφράσει ενδιαφέρον για τη θεολογία, τις φυσικές επιστήμες και την σκανδιναβική ιστορία.
Στις 1 Οκτωβρίου 1643 παντρεύτηκε την Σοφία-Αμαλία των Γουέλφων, κόρη του Γεωργίου πρίγκιπα του Μπράουνσβαϊγκ-Λιούνεμποργκ, με την οποία απέκτησε έξι παιδιά. Ωστόσο, είχε προηγουμένως αποκτήσει ήδη ένα γιο από παράνομη σχέση του.
Ο πατέρας του του είχε χορηγήσει την διοίκηση του Πριγκιπάτου-Επισκοπής του Βέρντεν (1623–29 και 1634–44) και του Πριγκιπάτου-Αρχιεπισκοπής της Βρέμης (1635–45), ενώ τον είχε παραχωρήσει αρμοδιότητες στην Επισκοπή του Χάλμπερσταντ.
Σε ηλικία δεκαοκτώ ετών ήταν ο επικεφαλής του βρεμικού φρουρίου του Στάντε. Κατά τη διάρκεια του Πολέμου του Τόρστενσον (1643-1645) έχασε τον έλεγχο των κτήσεών του εντός της Αγίας Ρωμαϊκής Αυτοκρατορίας. Στη συνέχεια ανέλαβε ορισμένα πόστα στα δουκάτα του Σλέσβιχ και του Χόλσταϊν, όπου βρέθηκε σε αντιπαράθεση με τον ευγενή Άντερς Μπίλε.
Άνοδος στο θρόνο
Στα πρώτα χρόνια της βασιλείας του, το συμβούλιο των ευγενών ήταν το κύριο κέντρο εξουσίας της δανικής πολιτικής. Ωστόσο, ο Φρειδερίκος Γ΄ κατάφερε σταδιακά να αποκτήσει σημαντικές εξουσίες, απομακρύνοντας τους δύο πιο σημαντικούς ευγενείς από το συμβούλιο.
Δανο-Σουηδικοί Πόλεμοι
Ο Φρειδερίκος θεωρούσε ότι η άνοδος του Καρόλου Ι΄ Γουσταύου στο θρόνο της Σουηδίας αποτελούσε άμεσο κίνδυνο για τη Δανία. Η εισβολή του Καρόλου στην Πολωνία τον Ιούλιο του 1655, έδωσε την αφορμή στο Φρειδερίκο να επιτεθεί στις γερμανικές κτήσεις της Σουηδίας τον Ιούνιο του 1657.
Η Σουηδός μονάρχης κατάφερε να καταρρίψει όλα τα σχέδια του Φρειδερίκου, προελαύνοντας στη Γιουτλάνδη, τη Φιονία και τη Ζηλανδία, κατά τον Ιανουάριο και τον Φεβρουάριο του 1658. Η προέλαση των Σουηδών ανάγκασε το Φρειδερίκο να ζητήσει ανακωχή. Ο Κάρολος πιεζόμενος από τους Άγγλους και τους Γάλλους συμφώνησε να υπογράψει μια αντικειμενική συνθήκη ειρήνης με το Φρειδερίκο στις 26 Φεβρουαρίου 1658. Είναι αξιοσημείωτο το γεγονός ότι ο Φρειδερίκος εξέφρασε την επιθυμία και πέτυχε να κάνει μια προσωπική γνωριμία τον Κάρολο Ι΄, τον οποίο φιλοξένησε για τρεις ημέρες, το Μάρτιο του ίδιου έτους, στα Ανάκτορα του Φρέντερικσμποργκ.
Η ακόρεστη δίψα του Καρόλου Ι΄ για την επέκταση του βασιλείου του και η βαθιά ριζωμένη καχυποψία του προς τη Δανία τον οδήγησε να κηρύξει ξανά τον πόλεμο στον Φρειδερίκο Γ΄. Κατά τη διάρκεια αυτού του πολέμου, ο Φρειδερίκος εξασφάλισε μεγάλη δημοτικότητα, καθώς αρνούμενος τις συμβουλές των ευγενών παρέμεινε στην Κοπεγχάγη και την υπερασπίστηκε επιτυχώς από την σουηδική επίθεση. Σημαντικό ρόλο στην επίτευξη της δανικής νίκης, έπαιξαν οι Ολλανδοί, οι οποίοι πήραν το μέρος του Φρειδερίκου Γ΄.
Απόλυτη μοναρχία
Ο Φρειδερίκος επωφελούμενος από την δημοφιλία του άλλαξε το σύστημα διαδοχής στο θρόνο από εκλογικό σε κληρονομικό. Έπειτα, καθιέρωσε το πολίτευμα της απόλυτης μοναρχίας, αφαιρώντας σημαντικές εξουσίες από τους ευγενείς.
Κατά τη διάρκεια των τελευταίων δέκα χρόνων της βασιλείας του, ο βασιλιάς βρισκόταν σχετικά απομονωμένος και επικεντρωμένος στην αλλαγή των διοικητικών δομών της χώρας. Το 1665 εισήγαγε τη Βασιλική Νομοθεσία (Lex Regia), που θεωρείται ως η πρώτη μορφή συντάγματος της Δανίας. Με αυτή τη νομοθεσία ο Φρειδερίκος Γ΄ καταργούσε όλα τα άλλα κέντρα εξουσίας των βασιλείων του, όπως του βασιλικού συμβουλίου των ευγενών.
Το 1665 o Φρειδερίκος είχε την ευκαιρία να επιστρέψει στις Κάτω Χώρες την υποστήριξή τους, προστατεύοντας την επιστροφή του στόλου από τις Ολλανδικές Ανατολικές Ινδίες. Οι Άγγλοι είχαν αποκλείσει την Μάγχη, επιβάλλοντας στους Ολλανδούς να πλεύσουν γύρω από τις Βρετανικές Νήσους. Οι Ολλανδοί, καταδιωκόμενοι από αγγλικά πολεμικά πλοία, βρήκαν καταφύγιο στο Μπέργκεν της Νορβηγίας. Οι Άγγλοι προέτρεψαν και έπεισαν τον Φρειδερίκο να υποτάξει τον ολλανδικό στόλο. Όμως, προτού προλάβει να φθάσει η εντολή του εκεί, οι Άγγλοι επιτέθηκαν στον ολλανδικό στόλο, γνωρίζοντας συντριπτική ήττα. Σημαντικό ρόλο στη νίκη τους έπαιξαν και οι Νορβηγοί που βρίσκονταν στο φρούριο του Μπέργκεν.
Ο Φρειδερίκος Γ΄ πέθανε στις 9 Φεβρουαρίου 1670 στο Κάστρο της Κοπεγχάγης και ενταφιάστηκε στον Καθεδρικό Ναό του Ροσκίλντε.
Οικογένεια
Από τη μη νόμιμη σχέση του με τη Μαργαρίτα Πάπε είχε ένα φυσικό τέκνο:
Παραπομπές
Κατηγορία:Βασιλείς της Δανίας Κατηγορία:Βασιλείς της Νορβηγίας Κατηγορία:Οίκος του Όλντενμπουργκ Κατηγορία:Κόμητες του Όλντενμπουργκ Κατηγορία:Δούκες του Σλέσβιχ Κατηγορία:Δούκες του Χόλσταϊν Κατηγορία:Προτεστάντες μονάρχες
Γυρίνος
Γυρίνος ονομάζεται η προνυμφική μορφή που έχουν οι βάτραχοι πριν από τη μεταμόρφωσή τους σε κανονικά άτομα. Ζουν αποκλειστικά στο νερό και αναπνέουν με βράγχια.
Τροφή
Ο γυρίνος τρέφεται με τροφή φυτικής προέλευσης, όπως ξερά φύλλα, χορταράκια, φύκη και άλγες.
Νέρι ντι Μπίτσι
μικρογραφία|300x300εσ| 1.0 Παναγία με Αγίους, Σαν Σίστο, [[Βιτέρμπο, Ιταλία .]] Ο Νέρι ντι Μπίτσι (Neri di Bicci, 1419–1491) ήταν Ιταλός ζωγράφος που δραστηριοποιήθηκε στη μητρική του Φλωρεντία. Ένας παραγωγικός ζωγράφος κυρίως θρησκευτικών θεμάτων, σπούδασε με τον πατέρα του, Μπίτσι ντι Λορέντσο, ο οποίος με τη σειρά του είχε σπουδάσει υπό τον πατέρα του, Λορέντσο ντι Μπίτσι. Έτσι, οι τρεις σχημάτισαν μιαν αλληλουχία γενεών μεγάλων ζωγράφων που ξεκίνησαν με τον παππού του Νέρι.